
****

**УТВЪРЖДАВАМ: /п/**

**ИНЖ. ВЕСЕЛИН НИНОВ**

*Директор на СЗДП ДП*

*Дата на утвърждаване: 28.03.2024 г.*

**П Р О Т О К О Л**

**№ 2**

Днес, 28.03.2024 г. от 11.00 часа в административната сграда на „Северозападно държавно предприятие” ДП, гр. Враца, се събра комисия, назначена със заповед № РД 24-5/12.03.2024 г. на директора на СЗДП ДП в следния състав:

Председател: инж. Атанас Златков – заместник – директор в СЗДП ДП;

Членове: 1. Светлана Монова – юрисконсулт в СЗДП ДП;

2. Анелия Стоянова – счетоводител в СЗДП ДП

за да извърши проверка на редовността и съответствието с тръжните условия на представените документи за сключване на договор с „МАРАНДИ ГРУП” ЕООД, с ЕИК: 202737941, със седалище и адрес на управление: гр. Враца, общ. Враца, обл. Враца,

ж. к. „Дъбника“, бл. 22, вх. Д, ет. 3, ап. 97, представлявано от Радослав Петров Трифонов - управител, определен за купувач участник в проведената процедура търг с явно наддаване за продажба на стояща дървесина на корен в обект № 2024 - 1П /Д/, съгласно Заповед № РД 24-6/14.03.2024 г. на директора на СЗДП, гр. Враца.

За провеждането на процедурата се прилагат разпоредбите на Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти /Наредбата/.

Заповед № РД 24-6/14.03.2024 г. на директора на СЗДП, гр. Враца е съобщена на „МАРАНДИ ГРУП” ЕООД чрез изпращането й по имейл в срока по АПК.

Комисията констатира, че в срока по чл. 23, ал. 6 от Наредбата от влизането в сила на горецитираната заповед, в СЗДП ДП, гр. Враца - на 28.03.2024 г. са постъпили всички необходими документи, изискуеми преди сключването на договора от управителя на „МАРАНДИ ГРУП” ЕООД.

Комисията разгледа представените документи и установи, че същите са редовни и са в съответствие с изискванията на заповед № РД 24-2/07.02.2024 г. на директора на СЗДП ДП за откриване и провеждане на търга, както и с изискванията на чл. 35, ал. 5, т. 1, 2 и 3 от Наредбата и с тръжните условия, утвърдени със заповедта.

Комисията предлага да се сключи дългосрочен договор за продажба на дървесина на корен от обект № 2024-1 П /Д/ за срок от 5 години с определения за купувач „МАРАНДИ ГРУП” ЕООД.

Протоколът е предаден от комисията за утвърждаване от директора на СЗДП ДП, гр. Враца на 28.03.2024 г.

Настоящият протокол се състави и подписа в 2 екземпляра, един от които за съхранение в процедурата и един за публикуване на сайта на СЗДП ДП, гр. Враца със заличени лични данни, в съответствие с Регламент (ЕС 2016/679).

**КОМИСИЯ**

Председател: …………/п/…………… Членове:1. ……/п/………...

**/**инж. Атанас Златков/ /Светлана Монова/

2. ………/п/……….

/Анелия Стоянова/

3000 гр. Враца, бул. „Христо Ботев” № 2, ет.3, тел.: + 359 92 62 00 32, ЕИК:201617476

e-mail: оffice@szdp.bg, web: www.szdp.bg